eBook Formele si Genurile muzicii instrumentale - Dumitru Bughici, Diamandi Gheciu
Cartea de fata prezinta in forma succinta si accesibila formele muzicii instrumentale, atat cele mai simple, cat si cele mai ample, mai complexe. Creatia instrumentala - ale carei tipare s-au cristalizat in decursul unei practici indelungate - isi are originea in muzica populara. Din toate timpurile, oamenii au simtit nevoia de a-si exprima prin muzica bucuriile, suferintele si nazuintele lor, gasind intotdeauna si forma potrivita feluritelor aspecte ale gandurilor si sentimentelor lor. Pornind de la rudimente ale muzicii populare, dezvoltarea diferitelor oranduiri sociale a determinat in creatia muzicala, in functie de continutul ce se cerea exprimat, si formele de expresie adecvate, la inceput foarte simple, apoi din ce in ce mai complexe. Vom face o descriere succinta a celor mai importante genuri si forme muzicale, incepand cu jocurile populare romanesti si terminand cu fuga, sonata si simfonia.